kardosdrur/scandi-wiki huggingface dataset:
Mary Moraa

Mary Moraa () er ein kenyansk friidrettsutøvar som i 2023 vann gullmedaljen på 800 meter under VM i friidrett 2023 i Budapest. I 2022-sesongen tok ho bronsemedaljen på distansen ved VM i friidrett 2022 og ho sigra i samveldeleikane. Samstundes som ho triumferte på 800 m i Diamantserien 2022. Moraa sette personleg rekord med 1.56,03 då ho vart verdsmeister i Budapest.

Kjelder

Denne artikkelen bygger på «Mary Moraa» frå ,  den 10. september 2023.  

World Athletics

Kenyanske mellomdistanseløparar
Verdsmeistrar i friidrett for Kenya
Sha’Carri Richardson

Sha'Carri Richardson () er ein USA-amerikansk sprintar som vart verdsmeister på 100 meter under VM i friidrett 2023 i Budapest, ein meisterskap der ho også sikra USA gullmedalje i 4 x 100 meter stafett og tok bronsemedaljen på 200 meter. Under verdsmeisterskapen i Budapest sette ho med tidene 10,65 og 21,92 sekund personlege rekordar på 100 meter så vel som på 200 meter.

Kjelder

Denne artikkelen bygger på «Sha’Carri Richardson» frå ,  den 10. september 2023.  

World Athletics

Sprintarar frå USA
Folk frå Dallas
Verdsmeistrar i friidrett for USA
Samuli Aikio

Samuli Aikio () var ein finsk samisk omsetjar, journalist og forskar.

Aikio hadde ein bachelorgrad i finsk-ugrisk etnografi og språkvitskap frå Universitetet i Helsingfors. Deretter jobba han for det finske informasjonskontoret på 1960-talet. Sidan vart han redaktør for magasinet Sápmelaš, der han kom med i redaksjonen i 1967. Seinare vart han lektor ved Helsingfors universitet, forskar ved Nordisk institutt for samiske og finske språk, og også lektor i samisk forsking i Uleåborg. Han fekk ein æresdoktorgrad frå det humanistiske fakultetet ved Universitetet i Uleåborg i 1998.

Det viktigaste arbeidet hans er Olbmot ovdal min (Folk før oss).  I 2017 gav han ut boka Davvisámi báikenamat (Nordsamiske stadnamn).

Han var far til professor Ante Aikio.

Kjelder 

Denne artikkelen bygger på «Samuli Aikio» frå ,  den 10. september 2023.

Bakgrunnsstoff 

 Den samiske renessansemannen fyller 80 år. Artikkel hjå lumi.fi
 Om kvenske stadnamn

Finske språkforskarar
Finske forfattarar
Samiske språkforskarar
Haruka Kitaguchi

Haruka Kitaguchi () er ein japansk friidrettsutøvar som i 2023 vart verdsmeister i spjutkasting ved VM i friidrett 2023 i Budapest med eit kast på 66,73 meter. Året før vann ho bronsemedaljen i øvinga då VM i friidrett 2022 vart avvikla i Eugene. To veker etter ho vann VM-gull i Budapest, sette ho personleg rekord med 67,38 meter då ho sigra i eit DL-stemne i Brussel.

Kjelder

World Athletics
Denne artikkelen bygger på «Haruka Kitaguchi» frå ,  den 10. september 2023.  

Verdsmeistrar i friidrett for  Japan
Japanske friidrettsutøvarar
Spydkastarar
Liu Shiying

Liu Shiying () er ein kinesisk friidrettsutøver som tevlar i spjutkasting. I 2021 vart ho olympisk meister i øvinga, to år etter ho vann sølvmedaljen i verdsmeisterskapen 2019.

Karriere
Liu vann i 2015 gullmedaljen i asiameisterskapen i Wuhan med 61,33 m. Året etter rauk ho ut i kvalifiseringa under Sommar-OL i Rio de Janeiro. Etter ein åttandeplass i London-VM 2017, kasta ho 66,09 m då ho i 2018 sigra ved asialeikane i Jakarta og viste landskvinna Lü Huihui til andreplass. I VM i friidrett 2019 i Doha tok Liu sølvmedaljen med eit kast på 65,88 m, australske Kelsey-Lee Barber vann tevlinga. Høgdepunktet kom då Liu med eit bestekast på 66,34 meter sikra seg den olympiske gullmedaljen i Tokyo sommaren 2021. Sidan enda ho på fjerdeplass i VM i friidrett 2022, og på sjetteplass i VM i friidrett 2023.

Kjelder

World Athletics
Denne artikkelen bygger på «Liu Shiying» frå ,  den 10. september 2023.  

Kinesiske friidrettsutøvarar
Verdsmeistrar i friidrett for Kina
Spydkastarar
Moreni

Moreni er ein by i Dâmbovița fylke i Romania.

Busetnader 

Moreni er ein municipiu (større bykommune) med den eine busetnaden:

Kjelder 

Delar av denne artikkelen bygger på «Moreni» frå , den 10. september 2023.

Referansar 

Moreni
Straumsøya

Straumsøya er ei øy i Heiamarkpollen i Austevoll i Vestland. Øya har Huftarøy i aust, sør og vest. Ho er veglaus.

Ved folketeljinga i 1900 budde det seks personar her.

Kjelder

Øyar i Austevoll
Rostøya

Rostøya er ei øy i Møkstrafjorden i Austevoll i Vestland. Øya har Huftarøy vest og aust for seg. I sørvest går ei vegbru over til Huftarøy.

Rostøya vart busett på 1800-talet då det vart oppretta husmannsplassar under garden Storebø på Huftarøy her. Ved folketeljinga i 1900 var folketalet fire personar.

Kjelder

Øyar i Austevoll
Prestøyna

Prestøyna er ei øy i Askvoll i Vestland. Olssundet skil øya frå fastlandet.

Øya høyrde frå gamalt av til prestegarden i Askvoll. Ved folketeljinga i 1900 budde det 11 personar her.

Kjelder

Øyar i Askvoll
Nordre Sauesundøyna

Nordre Sauesundøyna er ei øy i Askvoll i Vestland. Sauesundet skil øya frå Atløyna i vest og eit svært smalt sund skil ho frå Søre Sauesundøyna i sør. Øya er veglaus.

Ved folketeljinga i 1900 budde det 24 personar her.

Kjelder

Øyar i Askvoll
Søre Sauesundøyna

Søre Sauesundøyna er ei øy i Askvoll i Vestland. Sauesundet skil øya frå Atløyna i vest og eit svært smalt sund skil ho frå Nordre Sauesundøyna i nord. Øya er veglaus.

Ved folketeljinga i 1900 budde det 11 personar her.

Kjelder

Øyar i Askvoll
Langskipet frå Hedeby hamn

Langskipet frå Hedeby hamn, og kalla Hedeby 1, er eit skipsvrak som vart funne i hamna i Hedeby,som i dag ligg i Tyskland, like sør for grensa til Danmark. Det vart funne av dykkerar i 1953. Det vart utgrave i 1979-80.  Utgravinga vart gjenomført med vasstette veggar, spunsveggar rundt vraket,  som så vart tørrlagt.

Skipet, som etter dendrokronologiske undersøkingar er bygt i omlag år 985, er langt og uvanleg smalt. Det har vore om lag 30,9 meter langt og 2,7 meter breitt. Med eit forhold på over 11 mellom lengd og breidd er det det smalaste langskipet som er funne.

Langskipet er klinkbygd, med tildels lange og breie skipsbord av eik. Ein del av eikestammene som er brukte må ha vore meir enn 10 meter lange, med ein diameter på over ein meter. Oppbordinga har vorte noggrant og vakkert utført. Plankane er skøytte (skjerva) med dekorative tungelaskar. Båtsaumane er små og sit uvanleg tett. Dette var arbeidskrevjande både for smed og båtbyggar, men gjorde at borda kunne vere forhaldsvis tynne og lette. At skipet er så påkosta tyder på at det har tilhøyrt ein konge eller hovding. 

Det har vore kort avstand mellom banda, berre 85 cm. Skipet har ikkje hatt tofter, men tiljedekk, der roarane truleg sat på robenkar. Ein trur at skipet har vore 30-sesse, med plass til 60 roarar.
Skipet har hatt ei mast med rektangulært råsegl.

Det  framgravne vraket ber spor av at det har vore brann om bord. Det har vorte tolka som at skipet har vorte påtent og sendt mot fiendar sine skip eller forsvarsverk for å sette dei i brann. Det ser ut som skipet har vore i god stand då det brann.

Kjelder

 

Klinkbygde skip
Arkeologiske funn i Danmark
Gjenstandar frå 900-talet
Skip frå norrøn tid
Eleanor Patterson

Eleanor Patterson () er ein australsk friidrettsutøvar som tevlar  i høgdehopp. Ho vart i 2022 verdsmeister i øvinga, året etter vann ho sølvmedaljen i verdsmeisterskapen.

Aktiv
I 1994 gjekk Patterson til topps i samveldeleikane med eit hopp på 1,94 meter. Året etter enda ho på åttandeplass i verdsmeisterskapen i Beijing, deretter rauk ho ut i kvalifiseringa under Sommar-OL 2016 i Rio de Janeiro. I 2020 sette Patterson australsk rekord med 1,99 meter i eit stemne i New Zealand. Under dei olympiske leikane i Tokyo gav 1,96 meter henne ein femteplass. I mars 2022 tok ho seg over 2,00 meter og vart nummer 2 ved innandørs-VM i Beograd. Fire månadar seinare forbetra ho den australske rekorden til 2,02 meter då ho kneip gullmedaljen ved VM i friidrett 2022 i Eugene, framom Jaroslava Mahutsjikh. Eitt år etter sikra Patterson seg sølvmedaljen ved verdsmeisterskapen i Budapest.

Kjelder

World Athletics
Denne artikkelen bygger på «Eleanor Patterson» frå ,  den 11. september 2023.  

Verdsmeistrar i friidrett for Australia
Australske friidrettsutøvarar
Høgdehopparar
Alison dos Santos

Alison Brendom Alves dos Santos () er ein brasiliansk friidrettsutøvar som i 2022 vart verdsmeister på 400 meter hekk under VM i friidrett 2022 i Eugene, året etter han vann OL-bronsen i øvinga.

Karriere
Santos sette personleg rekord med 48,28 sekund då han vart sjuandemann i VM-finalen 2019 i Doha. Stor framgang i 2021-sesongen toppa seg med eit løp på 46,72 sekund og bronsemedalje i OL-finalen i Tokyo, der Karsten Warholm sette verdsrekord med 45,94. Under verdsmeisterskapen i Eugene i juli 2022 forbetra Santos sin søramerikanske rekord til 46,29 sekund, den tredje aller beste tida i øvinga sikra han gullmedaljen, framom Rai Benjamin. Ved sesongslutt stod Santos att som vinnar av 400 meter hekk Diamantserien. I VM i friidrett 2023 enda han på femteplassen på langhekken.

Kjelder

World Athletics
Denne artikkelen bygger på «Alison dos Santos» frå ,  den 11. september 2023.  

Verdsmeistrar i friidrett for Brasil
Olympiske bronsemedaljevinnarar for Brasil
Brasilianske friidrettsutøvarar
Hekkeløparar
Feng Bin

Feng Bin () er ein kinesisk friidrettsutøvar som i 2022 vart verdsmeister i diskoskasting under VM i friidrett 2022 i Eugene.

Karriere
Feng vart nummer 8 både i OL-finalen 2016 i Rio de Janeiro og i VM-finalen 2017 i London. I 2019 sigra ho i asialeikane i Doha med eit kast på 65,36 meter, før ho same staden kom på femteplass i VM i friidrett 2019. I 2021 klarte ho ikkje kvalifisere seg til OL-finale i Tokyo. Under verdsmeisterskapen 2022 i Eugene smekka ho til med livsbeste 69,12 meter i den fyrste finaleomgangen, og viste dermed favorittane Sandra Perković og Valarie Allman til sølv- og bronseplass. Eitt år seinare vann Feng bronsemedaljen i VM i friidrett 2023 med 68,20 m, hennar livs nest beste diskoskast.

Kjelder

World Athletics
Denne artikkelen bygger på «Feng Bin» frå ,  den 11. september 2023.  

Verdsmeistrar i friidrett for Kina
Kinesiske friidrettsutøvarar
Diskoskastarar
Nina Kennedy

Nina Kennedy () er ein australsk friidrettsutøvar som i 2023 vart verdsmeister i stavhopp under VM i friidrett 2023 i Budapest, då ho og Katie Moon frå USA vart samde om å dele fyrsteplassen.

Karriere
Våren 2021 sette Kennedy personleg rekord med 4,82 meter, men ho var langt unna å kvalifisere seg til OL-finalen i Tokyo. Eitt år seinare vann ho bronsemedaljen i stav-tevlinga med eit hopp på 4,80 m då VM i friidrett 2022 vart avvikla i Eugene. Under verdsmeisterskapen i Budapest i august 2023 gjekk ho og Katie Moon over 4,90 meter i tredje forsøk, begge hadde i tillegg eit riv på lågare høgder. Etter både Kennedy og Moon hadde rive tre gongar på 4,95 m, vart dei samde om å avslutte tevlinga og sikra seg slik kvar si gullmedalje. Sju dagar etter VM-finalen, 30. august 2023, forbetra Kennedy sin australske rekord til 4,91 meter då ho sigra i eit DL-stemne i Zürich.

Kjelder

World Athletics
Denne artikkelen bygger på «Nina Kennedy» frå ,  den 11. september 2023.  

Verdsmeistrar i friidrett for Australia
Australske friidrettsutøvarar
Stavhopparar
Nils Øivind Helander

Nils Øyvind Helander () er ein samisk språkforskar som har arbeidd mest med grammatiske problemstillingar.

Vitskaplege verk (utval) 

 1980: En undersøkelse av bruken av modus potensialis og noen av dens modalitetssynonymer. Hovedoppgave i samisk språk ved Ural-Altaisk Institutt, Universitetet i Oslo våren 1980. Oslo: Universitetet i Oslo
 2001: Ii das šat murrii iige báktái : davvisámegiela illatiivva geavaheapmi. Sámi instituhtta.

Samiske språkforskarar
Kitsissuarsuit

Kitsissuarsuit (dansk Hunde Ejland, tidlegare òg stava Kitsigsuarssuit) er ei bygd i Qeqertalik kommune, på vestkysten av Grønland. Ho hadde 53 innbyggarar i 2018.

Namn 
Det grønlandske namnet Kitsissuarsuit betyr «øygruppe som ligg lengre ute mot det opne havet enn dei andre». På dansk heiter staden Hunde Ejland.

Geografi 
Kitsissuarsuit ligg på øya Oqaarsut nordvest for Aasiaat. Avstanden til Aasiaat er 21 km. Hamna her er isfri frå mai til desember.

Historie 
Busetnaden blei grunnlagd i 1830. Han hadde då allereie vore brukt av kvalfangarar, fram til 1817, men blitt forlaten.

I 1987 blei det etablert eit elektrisitetsverk her, og hamneområdet blei bygd ut. Det er òg bygd ein vasstank med avsalta havvatn.

Fram til 2013 fanst det eit fiskemottak her.

Samfunn 
Hovudnæringsvegen i Kitsissuarsuit er fiske og fangst. Kitsissuarsuit har ei hamn eigd av dei grønlandske sjølsvstyremaktene. Staden blir tent av bygdeskipsruta til Royal Arctic Line.

Kjelder 

Denne artikkelen bygger på «Kitsissuarsuit» frå ,  den 11. september 2023.  

Busetnader på Grønland
53°W
68°N
Akunnaaq

Akunnaaq er ei bygd i Qeqertalik kommune på vestkysten av Grønland. Bygda hadde 85 innbyggarar i 2018.

Namn 
Akunnaaq betyr «staden imellom».

Geografi 
Akunnaaq ligg aust på den rundt 11 km² store øya Akunnaap Nunaa sør i Diskobukta. Bygda ligg 23 km nordaust for Aasiaat.

Akunnaaq hamn er islagd frå desember/januar til april/mai.

Historie 
Busetnaden Akunnaaq blei grunnlagd i 1850. Det har budd folk i dette området tidlegare òg. I 1799 fanst det planar om å folkesetja staden, på grunn av den ideelle plasseringa hans i forhold til fiske, men sidan plassen hadde ein kopparepidemi nokre år tidlegare var det få som ville flytta dit. Dei som bur her i dag er etterkommarar etter dei som flytta hit i 1850. I 1915 hadde talet innbyggarar her auka til 116.

Samfunn 
Hovudnæringsvegen i Akunnaaq er i hovudsak torskefiske og fangst. Akunnaaq har ei hamn eigd av den grønlands sjølvstyresmakta, og det er eit fiskemottak her. Fisken blir salta før han blir utført. Det blir òg drive med produksjon av steinbitrogn.

Akunnaaq blir tent av bygdeskipsruta til Royal Arctic Line.

Folkeskulen i bygda heiter Aadap atuarfia.

Kjelder 

Denne artikkelen bygger på «Akunnaaq» frå ,  den 11. september 2023.  

Busetnader grunnlagde i 1850
Busetnader på Grønland
52°W
68°N
Heggøyna

Heggøyna er ei øy i Askvoll i Vestland, nord for Atløyna. Øya er veglaus.

Rundt 1810 vart det oppretta ein husmannsplass på øya, under prestegarden i Askvoll. Ved folketeljinga i 1900 budde det 21 personar her.

Kjelder

Øyar i Askvoll
Smelværet

Smelværet er ei øygruppe i havgapet i Askvoll i Vestland, nord for Atløyna. Øyane er veglause. Mykje av øygruppa har sidan 1993 vore del av Smelvær naturreservat.

Folketalsutvikling:

Kjelder

Øyar i Askvoll
Skomsøyna

Skomsøyna er ei øy Askvoll i Vestland, nord for Atløyna og aust for Heggøyna. Øya er veglaus.

Ved folketeljinga i 1900 budde det fire personar her.

Kjelder

Øyar i Askvoll
Hindøyna

Hindøyna er ei øy i Askvoll i Vestland, nordvest for Atløyna. Øya er veglaus.

Hindøyna vart seinast busett på 1600-talet.

Folketalsutvikling:

Kjelder

Øyar i Askvoll
Tvibyrge

Tvibyrge er ei øy i Askvoll i Vestland, vest for Atløyna. Øya er veglaus.

Tvibyrge vart seinast busett på 1500-talet.

Folketalsutvikling:

Kjelder

Øyar i Askvoll
Edward Gordon Craig

Edward Gordon Craig, opphavleg Edward Godwin og av og til berre kalla Gordon Craig (), var ein britisk teaterreformator.

Craig var fødd i Stevenage i Hertfordshire som var son av skodespelaren Ellen Terry i eit utanomekteskapleg forhold til arkitekten Edward Godwin. Frå 17-årsalderen i 1889 jobba Craig som skodespelar. Han spelte mellom anna Hamlet i London i 1897. Året etter byrja han studera teikning og grafisk kunst, og frå 1900 lét han bildekunsten bli ein del av dei teaterreformatoriske aktivitetane sine som regissør. Craig gjekk inn for å frigjera teaterkunsten frå teksten, og fokusera på opplevinga av skodespelet, også lyd- og bildemessig. Den tidlege scenografiske teaterkunsten hans viste påverknad frå Adolphe Appia. Blant mange iscenesettingane Craig stod bak kan ein særleg merka seg Elektra (for Eleonora Duse i 1905). Duse hadde òg rolla som Rebecca West i Craig si oppsetjing av Ibsen sitt Rosmersholm i Firenze i 1906. Oppsetjinga av Hamlet i Moskva i 1911 blir òg sett på som verd å merka seg.

Craig spreidde ideane sine gjennom skrifter. Bland desse kan ein nemna On the art of theatre (1911), Towards a new theatre (1913), og dessutan The theatre advancing (1921). Frå 1908 var han òg redaktør og utgjevar av tidsskriftet The Mask. 

Som bildekunstnar er Edward Gordon Craig representert ved mellom anna Nationalmuseum i Stockholm.

Kjelder 

Denne artikkelen bygger på «Edward Gordon Craig» frå ,  den 12. september 2023. 
 oppgav desse kjeldene: 
 Svensk uppslagsbok. Malmö 1931.

Britiske skodespelarar
Britiske regissørar
George William Russell

George William Russell () var ein irsk forfattar, kritikar og målar. Han skreiv under pseudonymet Æ. Russell var tilhengar av den irske nasjonalistiske rørsla. Han var også interessert i mystisisme, og var ein sentral peroson i ei teosofigruppe som kom saman i Dublin i mange år.

Russell fekk utdanning ved Rathmines School og ved Metropolitan School of Art, der han grunnla eit livslangt, om av og til stormande, vennskat med W.B. Yeats. 

Russell nytta pseudonymet AE, eller rettare Æ, avleidd frå Æon, som stod for det livslange strevet til mennesket.

Den fyrste diktsamlinga hans, Homeward: Songs by the Way (1894), etablerte han som ein del av det som er blitt kjend som Irish Literary Revival. Æ møtte den unge James Joyce i 1902, og introduserte han for andre irske litterære figura, som William Butler Yeats. Han opptrer som litterær figur i «Scylla and Charybdis»-episoden i Joyce sitt verk Ulysses, der han forkastar Stephen Dedalus sine teoriar om Shakespeare. Dedalus låner pengar av han, og seier: «A.E.I.O.U.». 

Dei samla dikta hans kom ut i 1913, med ei andre utgåve i 1926.

Poesi

Homeward Songs by the Way (Dublin: Whaley 1894)
The Earth Breath and Other Poems (NY&London: John Lane 1896)
The Nuts of Knowledge (Dublin: Dun Emer Press, 1903)
The Divine Vision and Other Poems (London: Macmillan; NY: Macmillan 1904)
By Still Waters (Dublin: Dun Emer Press 1906)
Deirdre (Dublin: Maunsel 1907)
Collected Poems (London: Macmillan 1913, 2. utg. 1926)
Gods of War, with Other Poems (Dublin: priv. 1915)
Imaginations and Reveries (Dublin & London: Maunsel 1915)
Candle of Vision: Autobiography of a Mystic (London: Macmillan, 1918)
Voices of the Stones (London: Macmillan, 1925)
Midsummer Eve (NY: Crosby Gaige 1928)
Enchantment and Other Poems (NY: Fountain; London: Macmillan 1930);
Vale and Other Poems (London: Macmillan 1931)
Song and Its Fountains (London: Macmillan 1932)
Verses for Friends (Dublin: Printed for the writer 1932)
The House of Titans and Other Poems (London: Macmillan 1934)
Selected Poems (London: Macmillan 1935).

Romanar
The Interpreters (1922)
The Avatars (1933)

Essay
AE in the Irish Theosophist (1892–97)
The Hero In Man (The Orpheus Press 1910)
The Renewal of Youth (The Orpheus Press 1911)
Ideals of the New Rural Society, in: Horace Plunkett, Ellice Pilkington, George Russell (AE), The United Irishwomen - Their place, work and ideals. With a Preface by Rev. T. A. Finlay (Dublin: Maunsel 1911
Co-operation and Nationality: A guide for rural reformers from this to the next generation (Dublin: Maunsel 1914 )
The National Being: Some Thoughts on an Irish Polity (Dublin: Maunsel 1916)
The Candle of Vision (London: Macmillan 1918)
The Inner and the Outer Ireland ( Dublin, Talbot Press, 1921) (Pamphlet) 
Song and Its Fountains (1932)
The Living Torch (1937)

Galleri av måleria til Russell

Kjelder

Denne artikkelen bygger på «George William Russell» frå  og «George William Russell» frå , den 12. september 2023.  

Irske lyrikarar
NM i orientering 2023

Noregsmeisterskapen i orientering 2023 vart avvikla dagane frå 31. august til 3. september i Iveland i Agder med Kristiansand Orienteringsklubb som arrangør. Menn og kvinner tevla på normal- og mellomdistanse, samt stafett.

Kongepokalane vart tildelt Magne Dæhli og Marie Olaussen.

Menn

Normaldistanse

Mellomdistanse

Stafett

Kvinner

Normaldistanse

Mellomdistanse

Stafett

Kjelder
Resultat
Resultat
Resultat

Noregsmeisterskap i orientering
Noregsmeisterskap i 2023
Idrettstilskipingar i Agder
Såpekopp

Ein såpekopp er ei  skål som er laga for å oppbevare ei såpe i attmed vasken eller i dusjen.
Såpekoppar har ofte ei rist eller hol i botn, for at såpa ikkje skal bli liggande i vatn.

Bading
Melværet

Melværet er ei øy i Askvoll i Vestland, mellom Værlandet og Bulandet. På 2000-talet vart det bygd vegsamband til begge desse to øygruppene med bruer.

Folketalsutvikling:

Kjelder

Øyar i Askvoll
Spakespel

Eit spakespel eller nabbespel har vorte brukt i gamle notbåtar til å hale inn nottau til landnot med.

Det var gjerne fem mann som opererte spelet. To arbeidde med spakane framme i spelet, og to bak, og den tredje kontrollerte tauet.

Kjelder
 Ø. Færøyvik, Vestlandsbåtar - Frå oselvar til sunnmørsåttring, Norske båtar bind V, Grøndal & søn forlag AS, 1987.

Fiskeri
Klinkbygging
Tuttlingen

Tuttlingen er ein by og ein kommune sør i forbundslandet Baden-Württemberg i Tyskland, om lag 30 km søraust for Villingen-Schwenningen. Kommunen omfattar 90,5 km² og har eit folketal på kringom 37 500. Byen, som ligg 645 meter over havet, er administrasjonssete for Landkreis Tuttlingen.

Fleire store industriselskap som utviklar medisinsk teknologi har hovudkontor i Tuttlingen.

Kjelder

Denne artikkelen bygger på «Tuttlingen» frå ,  den 13. september 2023.

Bakgrunnsstoff

Byar i Baden-Württemberg
Spaichingen

Spaichingen er ein by og ein kommune sør i forbundslandet Baden-Württemberg i Tyskland, ei 11 km nord for Tuttlingen. Kommunen omfattar 18,5 km² og har eit folketal på kringom 13 500. Byen ligg 662 meter over havet.

Kjelder

Denne artikkelen bygger på «Spaichingen» frå ,  den 13. september 2023.

Bakgrunnsstoff

Byar i Baden-Württemberg